Diari Oficial de la Generalitat Valenciana


Sumari del DOGV 4262, del 03-06-2002 (2002/5820)

Informació pública del projecte de reparcel·lació forçosa de la unitat d'execució del pla de reforma interior Industrial Cardanelles del Pla General d'Ordenació Urbana de Nules (Castelló).
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4262

Data del DOGV
:   03-06-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/5820


Organisme emissor
:   Urbanas Mecho, SL

Tipus de document
:   Anunci

Informació pública del projecte de reparcel·lació forçosa de la unitat d'execució del pla de reforma interior Industrial Cardanelles del Pla General d'Ordenació Urbana de Nules (Castelló). [2002/F5820]
  
La mercantil Urbanas Mechó, SL, com a urbanitzador provisional del programa d'actuació integrada del corresponent àmbit, ha presentat a l'empara del que s'establix en els articles 44, 48, 69 i concordants de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, el projecte de reparcel·lació forçosa de la unitat d'execució única delimitada en el pla de reforma interior de millora Industrial Cardanelles del Pla General d'Ordenació Urbana de Nules (Castelló).
  
La notaria en què està protocol·litzat el projecte esmentat és la del senyor Fernando Márquez Lerga, notari del Col·legi de València, amb residència a Nules (Castelló), i amb domicili al carrer de Santa Teresa, número 3, 12584 Nules (Castelló), número de protocol 663, de data 23 de maig de 2002.
  
L'exemplar depositat a l'Ajuntament de Nules va ser presentat en data 21 de maig de 2002, i s'identifica com a projecte de reparcel·lació forçosa de la unitat d'execució del pla de reforma interior Industrial Cardanelles (Nules).
  
En aplicació del que s'establix en l'article 69.1.A) en relació amb l'article 48.1.C) de la llei mencionada, se sotmet l'esmentat projecte de reparcel·lació forçosa a informació pública pel termini de 20 dies hàbils comptats des de l'última publicació d'este anunci en el Diari Oficial de la Generalitat Valenciana.
  
Durant este termini qualsevol persona podrà comparéixer a l'expressada notaria, en dia hàbil, de 10.00 a 13.30 hores, per a obtindre còpia de l'acta de protocol·lització del projecte esmentat o sol·licitar que se li exhibisca esta.
  
Així mateix, es fa constar la possibilitat de consultar el projecte esmentat a l'Ajuntament de Nules, en horari d'atenció al públic, així com de presentar davant del mateix ajuntament les al·legacions que es consideren oportunes.
  
D'altra banda, i de conformitat amb el que s'establix en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts, dels que s'ignore el lloc de notificació o, intentada esta, no s'haguera pogut practicar, a l'efecte de remetre avís amb el contingut d'este anunci als titulars de drets que figuren en el cadastre, segons el que es preveu en l'article 46.3 de la Llei 6/1994 esmentada:
  
Referència cadastral: 22670.17
  
Parcel·la
  
Titular cadastral: Sense dades
  
Domicili fiscal: Sense dades